მიხეილ ყაველაშვილი

მიხეილ ყაველაშვილი (დ. 22 ივლისი, 1971, ბოლნისი) — ქართველი ფეხბურთელი და პოლიტიკოსი, საქართველოს ეროვნული ნაკრების თავდამსხმელი 1991–2002 წლებში. საქართველოს მოქმედი დე-ფაქტო პრეზიდენტი და საქართველოს თავდაცვის ძალების უმაღლესი მთავარსარდალი 2024 წლის 29 დეკემბრიდან.მიხეილ ყაველაშვილის საპრეზიდენტო ფიცისაქართველოს პრეზიდენტის, მიხეილ ყაველაშვილის სიტყვით გამოსვლა ინაუგურაციაზე მისი ლეგიტიმურობა საერთაშორისო საზოგადოების, ადგილობრივი დე-ფაქტო ოპოზიციის და დემოკრატიული სამყაროს მიერ ოფიციალური განცხადებებით აღიარებული არ არის და ღიად ხშირი კრიტიკის საგანია. 

საფეხბურთო კარიერა
საკლუბო
საკლუბო კარიერა თბილისის „ლოკომოტივში“ დაიწყო, შემდეგ თბილისის „დინამოში“ განაგრძო თამაში, რომლის რიგებშიც ექვსჯერ (1990–1995) გახდა საქართველოს ჩემპიონი.Georgia - Championship Winning Teams 

1995 წელს ვლადიკავკაზის „სპარტაკ-ალანიაში“ გადაინაცვლა და იმავე წელს რუსეთის ჩემპიონობა მოიპოვა.

1996–1997 წლებში „მანჩესტერ სიტის“ ღირსებას იცავდა. მანჩესტერული კლუბის შემადგენლობაში ინგლისის ჩემპიონატის ფარგლებში ჩატარებულ 28 შეხვედრაში სამჯერ აიღო მეტოქეთა კარები.Mikheil Kavelashvili used to play for Manchester City 

1997–1999 წლებში შვეიცარიული „გრასჰოპერის“ რიგებში განაგრძო გამოსვლა, რომლის მაისურით საერთო ჯამში შვეიცარიის სუპერლიგის 59 მატჩში მიიღო მონაწილეობა და 20 გოლი გაიტანა, ხოლო 1998 წელს კლუბთან ერთად შვეიცარიის ჩემპიონის წოდება მოიპოვა. 

1999–2002 წლებში ასევე შვეიცარიულ საფეხბურთო კლუბ „ციურიხის“ შემადგენლობაში განაგრძო საკლუბო კარიერა, სადაც 81 შეხვედრაში 28 გოლი გაიტანა. 

2002–2003 წლებში კვლავ შვეიცარიაში, ამჯერად საფეხბურთო კლუბ „ლუცერნის“ ღირსებას იცავდა, რომლის მაისურითაც 25 მატჩში ითამაშა და ხუთჯერ შეძლო მეტოქეთა კარის აღება. 

ამის შემდეგ კიდევ სამი შვეიცარიული კლუბის — „სიონის“, „არაუს“ და „ბაზელის“ რიგებში გამოდიოდა,მიხეილ ყაველაშვილის საკლუბო სტატისტიკა სადაც დაასრულა კიდეც საკლუბო კარიერა, რომლის განმავლობაშიც საერთო ჯამში, ეროვნული ჩემპიონატების ფარგლებში 396 შეხვედრა ჩაატარა და 166 გოლი გაიტანა.

სანაკრებო
1991–2002 წლებში იცავდა საქართველოს ეროვნული ნაკრების ღირსებას, რომლის შემადგენლობაშიც პირველად 1991 წლის 2 ივლისს, მოლდოვის ეროვნული ნაკრების წინააღმდეგ გამართულ საერთაშორისო ამხანაგურ მატჩში ითამაშა. თავისი პირველი სანაკრებო გოლიც ამავე შეხვედრაში, მატჩის 88-ე წუთზე გაიტანა.Moldova 2–4 Georgia / International Friendly 

ეროვნული ნაკრების რიგებში ბოლოს 2002 წლის 8 სექტემბერს, ევროპის ჩემპიონატის შესარჩევი ეტაპის ფარგლებში, შვეიცარიის ეროვნული ნაკრების წინააღმდეგ გამართულ შეხვედრაში გამოვიდა მინდორზე.Switzerland 4–1 Georgia / European Championship Qualifying საერთო ჯამში, ეროვნული გუნდის მაისურით 46 მატჩი ჩაატარა და 9 გოლი გაიტანა.მიხეილ ყაველაშვილის სანაკრებო სტატისტიკა

სანაკრებო სტატისტიკა
ეროვნული ნაკრებიწელიმატჩიგოლისაქართველო 199111199210199471199540199620199751199853199941200082200170200220ჯამში469

შემდგომი საქმიანობა
2006 წელს მოიპოვა შვეიცარიის სამწვრთნელო განათლების C კატეგორიის ლიცენზია. 2008 წელს დააფუძნა არასამთავრობო ორგანიზაცია „ჩვენი ფეხბურთი“. 2009 წლიდან იყო საქართველოში მსოფლიოს ფეხბურთელთა გაერთიანების (FIFPro) დამფუძნებელი და საპატიო პრეზიდენტი. 2013–2014 წლებში მონაწილეობდა საქართველოს ფეხბურთის განვითარების სტრატეგიის შემუშავებაში. 2016 წელს მოიპოცა უეფა-ს მწვრთნელთა განათლების B კატეგორიის ლიცენზია. 2016 წელს იყო საზოგადოებრივი მაუწყებლის საფეხბურთო ექსპერტი.

პოლიტიკური კარიერა
2016–2020 წლებში იყო საქართველოს მე-9 მოწვევის პარლამენტის წევრი, საარჩევნო ბლოკის ქართული ოცნება — დემოკრატიული საქართველო სახელით, თბილისის სანზონის მაჟორიტარული ოლქიდან.

2020 წლიდან იყო საქართველოს მე-10 მოწვევის პარლამენტის წევრი, საარჩევნო ბლოკი ქართული ოცნება — დემოკრატიული საქართველო საარჩევნო ბლოკის სახელით, თბილისის ნაძალადევის მაჟორიტარული ოლქიდან.

2024 წლის 20 მარტიდან იყო პარტია „ხალხის ძალის“ პოლიტიკური მდივანი. 

2024 წლის 27 ნოემბერს „ქართულმა ოცნებამ“ საპრეზიდენტო კანდიდატად წარადგინა.მიხეილ ყაველაშვილი „ქართული ოცნების“ საპრეზიდენტო კანდიდატია

 მიღწევები 
 საკლუბო 
 დინამო თბილისი
 საქართველოს ჩემპიონი: 1990, 1991, 1991–92, 1992–93, 1993–94, 1994–95
 საქართველოს თასის მფლობელი: 1991–92, 1992–93, 1993–94

 ალანია
 რუსეთის ჩემპიონი: 1995

 გრასჰოპერი
 შვეიცარიის სუპერლიგა: 1998

 ინდივიდუალური                                                                                           
 33 საუკეთესოთა სიაში: №1 – 1995

 რესურსები ინტერნეტში 

 მიხეილ ყაველაშვილი — საქართველოს ეროვნული ბიბლიოთეკის კატალოგში

  სოციალური ქსელები
  Facebook 
  თემატური საიტები
  AFS · AS.com · BDFA · BDFutbol · EU-Football.info · FBref.com · FootballDatabase.eu · FootballFakts.ru Kicker.de · legioner.kulichki.com · National Football Teams.com · Soccerbase · Soccerway · playmarkerstats.com · RSSSF · Transfermarkt · WorldFootball.net 

სქოლიო

კატეგორია:დაბადებული 22 ივლისი
კატეგორია:დაბადებული 1971
კატეგორია:ბოლნისში დაბადებულები
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:ვლადიკავკაზის ალანიას ფეხბურთელები
კატეგორია:პრემიერ ლიგის ფეხბურთელები
კატეგორია:მანჩესტერ სიტის ფეხბურთელები
კატეგორია:შვეიცარიის სუპერლიგის ფეხბურთელები
კატეგორია:ციურიხის გრასჰოფერის ფეხბურთელები
კატეგორია:ციურიხის ფეხბურთელები
კატეგორია:ლუცერნის ფეხბურთელები
კატეგორია:არაუს ფეხბურთელები
კატეგორია:ბაზელის ფეხბურთელები
კატეგორია:საქართველოს ნაკრების ფეხბურთელები
კატეგორია:საქართველოს IX მოწვევის პარლამენტის წევრები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
კატეგორია:„ხალხის ძალის“ წევრები
კატეგორია:ცოცხალი ადამიანები